Na temelju članka 48. Zakona o komunalnom gospodarstvu (Narodne Novine br: 68/18 i 110/18 ) , te odredaba članaka 6., 7., 8. i 10. Odluke o obavljanju komunalnih djelatnosti koje se obavljaju na temelju pisanog ugovora (Službene novine PGŽ broj 6/10 i 28/16), te Odluke Općinske načelnice Općine Čavle o objavi javnog natječaja od 7. siječnja 2019. godine, objavljuje se

JAVNI NATJEČAJ ZA KOMUNALNE POSLOVE ODRŽAVANJA NERAZVRSTANIH CESTA NA PODRUČJU OPĆINE ČAVLE

**1.OPĆI PODACI O NARUČITELJU**

OPĆINA ČAVLE**,** 51219 Čavle, Čavja 31

Broj telefona : 051/208-300 :broj telefaksa: 051/208-311,

Internetska adresa: www.cavle.hr

OIB:27613220645

Kontakt osobe zadužene za predmet nabave:

-Odineja Mavrinac-Filipović; 051/208 300, odineja@cavle.hr

-Danijel Mavrinac ,051/208 308; komunalni-redar@cavle.hr

-Procijenjena vrijednost radova za period 2019.- 2020. godinu iznosi ukupno : 1.400.000,00 kuna

**2.PREDMET JAVNOG NATJEČAJA:**

Javni naručitelj provodi postupak za prikupljanje ponuda radi zaključenja ugovora o povjeravanju poslova komunalne djelatnosti održavanja nerazvrstanih cesta sukladno odredbama članka 48. Zakona o komunalnom gospodarstvu i odredbama Odluke o komunalnim djelatnostima Općine Čavle koje se mogu obavljati na temelju pisanog ugovora o povjeravanju komunalnih poslova.

Natječajna dokumentacija je dostupna na adresi Naručitelja, Čavja 31 i na službenoj web stranici Općine Čavle, www. cavle.hr.

U javnom glasilu Novi list objavljena je obavijest o raspisivanju predmetnog natječaja.

**3. POČETAK I ROK ZAVRŠETKA RADOVA , ODNOSNO TRAJANJA UGOVORA**

Ugovor o povjeravanju komunalnih poslova koji su predmet ovog natječaja sklapa se na rok od 2( dvije) godine računajući početak roka od dana obostranog potpisa ugovornih strana .

Za svaku kalendarsku godinu, količine i opseg radova , te vrijednost radova utvrditi će se dodacima Ugovoru po ugovorenim jediničnim cijenama.

Nakon obostranog potpisa dodatka ugovora, a najkasnije u roku od 5 dana , izvoditelj je dužan dostaviti jamstvo za uredno ispunjenje ugovora u obliku javno ovjerene bjanko zadužnice na iznos od 10 % vrijednosti dodatka ugovoru za pojedinu godinu s rokom važenja dužim od 30 ( trideset) dana od dana završetka ugovornih obvezaa ( dodatka ugovora ).

**4. VRSTA I OPSEG POSLA:**

Radovi koji su predmet ovog Natječaja opisani su u ponudbenoj dokumentaciji i troškovniku održavanja nerazvrstanih cesta, a sve sukladno važećim pravilnicima , normama i tehničkim propisima , pravilima struke i ostalim zakonima i propisima koji se odnose na predmet nabave . U svim stavkama troškovnika prikazuju se kompletni troškovi usluge. Izvoditelj će biti dužan za sve vrijeme izvođenja ugovorenih radova provoditi na gradilištu mjere za sigurnost radnika , prolaznika i susjednih objekata sukladno važećim zakonskim propisima te postaviti i održavati privremenu prometnu signalizaciju za vrijeme izvođenja radova te istu po dovršetku radova ukloniti.

Mjesto izvršenja radova: Područje Općine Čavle, nerazvrstane ceste.

Nuđenje predmeta nabave: cjelokupni predmet nabave

Alternativne ponude ili druge inačice nisu dozvoljene.

**5. PONUDA**

Rok za dostavu ponude:

Adresa na koju se ponuda dostavlja: Općina Čavle ,Čavja 31, 51219 Čavle

Jezik ili jezici na kojima ponuda mora biti sastavljena: hrvatski jezik

Otvaranju ponuda moraju biti nazočne ovlaštene ili opunomoćene osobe.

Datum , mjesto i vrijeme otvaranja ponuda: 12.veljače 2019.,Čavja 31, Čavle u 10:30 sati.

Rok valjanosti ponude ne može biti kraći od 60 dana, računajući od dana javnog otvaranja ponuda.

Ponuda se ne dostavlja elektroničkom poštom.

**6. UVJETI NATJEČAJA:**

1.Pravo sudjelovanja imaju pravne i fizičke osobe koje udovoljavaju uvjetima pravne, poslovne, financijske , tehničke i kadrovske sposobnosti što dokazuju prilaganjem traženih dokumenata/ dokaza.

2. Jamčevina u iznosu od 15.000,00 kuna uplaćuje se u korist proračuna Općine Čavle, broj: IBAN HR 84 2402006 1806100007, poziv na broj :HR 68 7706 - OIB

Natjecateljima koji ne uspiju na natječaju jamčevina će se vratiti u roku od 8 dana računajući od dana donošenja Odluke o odabiru.

**7. SADRŽAJ PONUDE:**

-Ispunjen obrazac Ponude – Ponudbeni list s izjavom o prihvaćanju uvjeta iz natječajne dokumentacije , obrazac ponude je satsvni dio ovog Natječaja

-Popunjen i ovjeren originalni ponudbeni troškovnik s jediničnim cijenama po svim stavkama izraženim u kunama,

-Dokaz o plaćenom jamstvu za ozbiljnost ponude ,

-Dokazi traženih sposobnosti

**8. ISPRAVE I DOKAZI KOJE JE POTREBNO PRILOŽITI UZ PONUDU:**

**1. Pravna ili poslova sposobnost:**

-Ispravu o upisu u poslovni, sudski ( trgovački ), strukovni , obrtni ili drugi odgovarajući registar, kojom natjecatelj dokazuje da je registriran za obavljanje djelatnosti koja je predmet natječaja , u izvorniku ili preslici ne stariju od 3 mjeseci računajući od dana objave natječaja u javnom glasilu .

**2. Financijska sposobnost:**

-Potvrdu Porezne uprave o plaćenim javnim davanjima, ne stariju od 30 dana od dana računajući od dana objave natječaja

, ili važeći jednakovrijedni dokument nadležnog tijela države sjedišta gospodarskog subjekta,

-Potvrda Općine Čavle o nepostojanju duga koja ne smije biti starija 30 dana računajući od dana objavljivanja javnog natječaja,

**3. Tehnička i stručna sposobnost**

**Dokaz o tehničkoj sposobnosti:**

Za izvršavanje poslova koji su predmet natječaja ponuditelji moraju dostaviti Izjavu ( odnosno da imaju u vlasništvu , ili na raspolaganju mehanizaciju potrebnu za realizaciju predmetnih poslova ) popisa opreme , mehanizacije i ostalog , a koja Izjava treba biti ovjerena i potpisana od strane ovlaštene osobe ponuditelja;

Ponuditelj je mora dokazati minimalnu sposobnosti ako posjeduje ili ima na raspolaganju slijedeću opremu:

-1( jedan) kamion kiper minimalne 8 t ,opremljenost s dizalicom ,

-1 (jedan) utovarivač-rovokopač ( kombinirka) ,

-1 ( jedan) vibro nabijač ( stupni nabijač) ,

- 1 ( jedna ) vibro ploča,

-1 ( jedan) tandem valjak,

-1 (jedan) finišer za asfalterske radove ,

- 1 (jedan) rezač asfalta ,

-metalna ograda za ograđivanje gradilišta ukupne dužine 200 m visine 1,5 metara sa betonskim postoljima, 1 komplet

**Dokaz o kadrovskoj, stručnoj sposobnosti:**

Za izvršavanje predmetnih poslova ( popis djelatnika i njihova kvalifikacija) ponuditelj mora dostaviti Popis kojim se dokazuje da ima dovoljno zaposlenika odgovarajućeg zvanja za obavljanje predmetnih poslova ) .Popis mora miti ovjeren i potpisan od ovlaštene osobe .

Ponuditelj je sposoban ako ima zaposlene ili na raspolaganju minimalno:

- zidara – jedna osoba,

- vozač kamiona koji posjeduje Uvjerenje o osposobljavanju za vozača C kategorije, minimalno 2 osobe,

- rukovoditelj radnim strojem koji posjeduje Uvjerenje o osposobljenosti radnim strojem , minimalno 2 osobe .

**Naručitelj zadržava pravo da od odabranog ponuditelja zatraži dokaze o tehničkoj i kadrovskoj, stručnoj sposobnosti .**

**Popis značajnijih Ugovora:**

**Ponuditelj mora dostaviti popis radova, ugovora** koje izvršio za istovrsne ili slične komunalne poslove u posljednjih pet godina.

Popis Ugovora mora sadržavati vrijednost radova, datum , mjesto i vrijeme izvođenje radova . Od izvršenih radova potrebno je da je barem jedan ugovor o radovima sličnim ili istim predmetu nabave uspješno izvršen u vrijednosti od 1.400.000,00 kuna.

**9.NAČIN ODREĐIVANJA CIJENE ZA OBAVLJANJE POSLOVA, TE NAČIN I ROK PLAĆANJA:**

Ponuda se dostavlja isključivo izražena u kunama, bez poreza na dodanu vrijednost.

Za svaku pojedinu stavku troškovnika mora se ponuditi jedinična cijena.

Nije dozvoljeno nuđenje inačica i alternativnih ponuda u ponudbenom troškovniku.

Pri formiranju cijene ponuditelj je obvezan uračunati sav potreban rad, materijal, troškove prijevoza kao i troškove pripreme organizacije radova i deponiranja materijala.

Plaćanje će se vršiti temeljem ispostavljenih računa/ situacija na način i u roku:ovjera računa u roku 5 dana od dana zaprimanja , te plaćanje neosporenog dijela računa u roku 30 dana od dana ovjere računa.

Račun mora sadržavati pismene naloge i dokaznice mjera ovjerene od strane predstavnika općine Čavle i nadzornog inženjera.

Ponuda mora sadržavati i ukupnu cijenu za cjelokupan predmet nabave u kunama s PDV-om.

Ponuda se podnosi s cijenama koje su nepromjenjive za vrijeme trajanja Ugovora 2 ( dvije ) godine, dok će se količina usluga u ugovorenom razdoblju tijekom pružanja usluga utvrđivati prema stvarnim potrebama i u okviru raspoloživih sredstava.

Obračun izvršenih radova vršiti će se temeljem dokaznica mjera i izdanim nalozima od strane predstavnika Općine Čavle i nadzornog inženjera.

Radovi se izvode na osnovu pisanih naloga za rad od strane imenovanog predstavnika Općine. Hitne intervencije izvode se u roku od 2 sata od zaprimanja poziva , odnosno zaprimanja naloga u vremenu od 0-24 sata.

**10. ZAJEDNICA PONUDITELJA:**

Zajednica ponuditelja je udruženje više gospodarskih subjekata koja je pravodobno dostavilo zajedničku ponudu.

U zajedničkoj ponudi mora biti navedeno koji će dio Ugovora o predmetnom natječaju izvršavati pojedini član zajednice ponuditelja. Naručitelj neposredno plaća svakom članu za onaj dio ugovora koji je on izvršio , ako zajednica ponuditelja ne odredi drukčije.

Odgovornost ponuditelja iz zajednice ponuditelja je solidarna. U slučaju zajednice ponuditelja svi članovi zajednice ponuditelja obvezni su pojedinačno dokazati uvjete za pravnu i poslovnu sposobnost kao i uvjete za financijsku sposobnost.

**11.SUDJELOVANJE PODIZVODITELJA**

Ponuditelj može za izvođenje predmetnih poslova , angažirati podizvoditelje .

Ukoliko gospodarski subjekt namjerava dio ugovor dati u podugovor jednom ili više podizvoditelja , tada u ponudi mora navesti podatke o dijelu ugovora koji namjerava dati u podugovor i to:

-naziv, OIB, sjedište i broj IBANA podizvoditelja

-predmet, količinu , vrijednost podugovora i postotni dio ugovora .

Sudjelovanje podizvoditelja ne utječe na odgovornost ponuditelja za izvršenje ugovora.

**12. GLAVNI KRITERIJ ZA ODABIR NAJPOVOLJNIJEG PONUDITELJA :**

Najpovoljnijim Ponuditeljem za obavljanje komunalnih poslova smatrat će se ponuditelj koji uz ispunjenje svih traženih uvjeta ove Natječajne dokumentacije ponudio ukupno najnižu cijenu.

**13.UGOVOR I UGOVORNE CIJENE**

U roku utvrđenom Odlukom o odabiru koji nije duži od 30 dana od dana donošenja , općinska načelnica sklapa Ugovor o povjeravanju komunalnih poslova na održavanju nerzvrstanih cesta.

Svi bitni elementi iz prihvaćene ponude i natječajne dokumentacije postaju i čine sastavni dio ugovora.

Ponudbeni troškovnik odabrane ponude, postaje sastavni dijelom ugovora.Jedinične cijene ugovaraju se kao nepromjenjive. Sukladno članku 15. Odluke o komunalnim djelatnostima Općine Čavle koje se obavljaju na temelju pisanog ugovora ( SN PGŽ br. 6/10 i 28/16 ) može se zatražiti korekcija cjenika, odnosno suglasnost općinske načelnice.

**14. ROK ZA PODNOŠENJE PONUDA I OTVARANJE PONUDA:**

Ponuditelji mogu preuzeti natječajnu dokumentaciju (upute i troškovnika) u prostorijama Upravnog odjela za lokalnu samoupravu i upravu , Čavja 31, svakog uredovnog radnog dana.

Ponuditelji su dužni dostaviti ponudu na adresu naručitelja: Općina Čavle, Čavja 31 51219 Čavle.

Ponude se dostavljaju u zapečaćenoj omotnici s naznakom «Ne otvarati – ponuda za održavanje nerazvrstanih cesta.

Nepravodobno pristigle ponude neotvorene se vraćaju ponuditelju.

Rok za dostavu ponuda je do 12.veljače 2019. godine do 10:00. sati, bez obzira na način dostave.

Obavijest o odabiru najpovoljnije ponude bit će dostavljena ponuditeljima u roku 15 dana od dana donošenja. Odluku o odabiru donosi Općinsko vijeće Općine Čavle .

Općinsko vijeće Općine Čavle zadržava pravo o neizboru niti jedne valjane ponude s time da je obvezno temeljito obrazložiti razloge neodabira.

Općinska načelnica

Ivana Cvita Polić

PONUDBENI LIST –(popunjava ponuditelj )

**Naručitelj**: Općina Čavle, Čavja 31, 51219 Čavle

|  |  |  |
| --- | --- | --- |
| **Ponuditelj:** | Naziv |  |
|  | Sjedište |  |
| Adresa |  |
| OIB |  |
| Broj računa |  |
| U sustavu Poreza na dodanu vrijednost | DA NE (zaokružiti odgovor) |
| Adresa za dostavu pošte |  |
| E-mail |  |
| Kontakt osoba ponuditelja |  |
| Broj telefona |  |
| Broj telefaksa |  |

|  |  |  |
| --- | --- | --- |
| **Podizvoditelj** : | Naziv |  |
|  | Sjedište |  |
| OIB |  |
| Broj računa |  |
| **Radovi, roba ili usluge koje će izvesti podizvođač** | Predmet |  |
| Količina |  |
|  | Vrijednost |  |
| Mjesto |  |
| Rok |  |

Ukoliko ponuditelj nema podizvođača gornju tablicu ne ispunjava već je dužan istu precrtati kosom linijom i napisati slijedeći tekst „Radove ćemo izvesti samostalno“

|  |  |  |
| --- | --- | --- |
| **Predmet natječaja: usluge održavanja nerazvrstanih cesta** |  | Iznos brojevima: |
| Cijena ponude bez PDV-a |  |
| PDV |  |
| Ukupna cijena ponude  s PDV-om |  |

**Rok valjanosti ponude**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(najmanje 60 dana)

II. UVJETI ZAKLJUČENJA UGOVORA: PRIHVAĆAMO UVJETE ZAKLJUČENJA UGOVORA , VEŽEĆE JEDINIČNE CIJENE , NAČIN OBRAČUNA I PLAĆANJA PO UGOVORU.

III. Izjavljujem da sam upoznat sa svim uvjetima iz natječajne dokumentacije koje je stavio na raspolaganje , da sam proučio sve opće uvjete izvođenja radova te da sam upoznat s lokacijom izvođenja radova.

Datum:

\_\_\_\_\_\_\_\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime ovlaštene osobe ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe ponuditelja)